.22 Hornet

DoareKalibr.22 / 5,56 mmDoare douilhezbourled, boutailhDoare skeiñe-kreizBro orinMuzulioùØ bannadell5,7 mmØ trogleuziñ5,5 mmØ kolier6,2 mmØ skoaz7 mmØ korf an douilhez7,6 mmØ strad8,9 mmTevder ar strad1,7 mmHirder an douilhez35,64 mmHirder ar gartouchenn43,8 mmPerzhioù allPouez ar vannadell2 - 4 gTizh mont e-maez V0808 - 930 m/sEnergiezh ar vannadell960 - 1.165 JEmorsSRLezennRummad e Bro-C'hallC
An .22 Hornet, pe 5,6 × 36 mm R Hornet, zo ur munision skoet en e greiz ijinet e dibenn ar bloavezhioù 1920 e arsanailh Springfield (Stadoù-Unanet) ha produet da gentañ gant an embregerezh Winchester e 1930. Ar fuzuilhoù kentañ kambret evitañ e voe ar Savage Model 23-D e 1932 hag ar Winchester Model 54 e 1933 MASSARO Philip, Behind the Bullet: .22 Hornet, American Hunter, 08/05/2020 (lennet d'ar 05/06/2025). Deveret eo eus an .22 WCF. Dont a ra e anv eus ar saozneg Hornet a dalvez Pennmarc'henn.

 Implij 
An armoù kentañ kambret evit an .22 Hornet e voe ar Savage Model 23D e 1932 hag ar Winchester Model 54 e 1933 MALFATTI René, Manuel de Rechargement N°6, Crépin-Leblond, 2004, ISBN 2-7030-0235-1, p. 87 .

 Chase 
Ar gartouchenn gentañ soñjet evit chaseal loened bihan noazus gant ur boled prim-tre evit ar mare (ouzhpenn 800 m/s) e voe. Galloudus-tre e chom betek 130 pe 150 m. Unan eus munisionoù galloudusañ familh an .22 eo abalamour d'e gargad poultr uhel.kleiz|thumb|Ur gemenadenn war ur voestad kartouchennoù .22 Hornet pourveziet da ekipajoù an U.S. Air Force goude an Eil Brezel-bed, hag a zispleg eo difennet tennañ war un enebour gante.|210x210px

 Arme 
Goude an Eil Brezel-bed e voe implijet an .22 Hornet en armoù dreistbevañ a oa roet da ekipajoù kirri-nij an U.S. Air Force, evel an M4, betek-gouzout e vijent diskaret en ul lec'h gouez. Kement-mañ a oa graet evit ma c'halljent chaseal ha debriñ. D'ar poent-se e oa boledoù emledus war ar munisionoù .22 Hornet. O vezañ ma oa difennet ar boledoù-se er brezel hervez emglev Den Haag war an armoù (1899) abalamour d'ar gloazadennoù spontus a raent war Mab-den e voe berzet d'ar soudarded implijout ar c'hartouchennoù-mañ a-enep da enebourien. Ouzhpenn an M4 eo kambret an M6 Aircrew Survival Weapon hag an AR-5/MA-1 e .22 Hornet ivez. 

E Aostralia pe Zeland-Nevez voe implijet ar munision-mañ evit lakaet ar soudarded nevez da bleustriñ gant armoù izel a-walc'h o galloud CAMPBELL Dave, The .22 Hornet: History & Performance, American Rifleman, 19/08/2021 (lennet d'ar 05/06/2025). 

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Kalibroù armoù-tan
Rummad:Munisionoù-chase
Rummad:Munisionoù SUA